Document ID: /roh_data/filtered/fineweb-2-filterrobots_roh.jsonl.gz/57851

A la radunanza da delegads ha la PPS dal Grischun decis sias recumandaziuns per las votaziuns dals 15 da matg:
- Na a la lescha per la donaziun d’organs
I duai valair vinavant il principi d'in consentiment explicit avant operaziuns medicinalas, scriva la PPS. Plinavant vegnia cun la midada da paradigma violà il dretg sin la libertad persunala.
- Na a la lescha da films
L'uschenumnada «Lex Netflix» fiss ina intervenziun en la libertad economica, è stà l'argument principal. Delegadas e delegads han decis unanimamain da refusar la lescha da films.
- Gea a la participaziun svizra a la Frontex
Cun questas decisiuns suonda la PPS dal Grischun tar tuts trais projects l’opiniun da la partida-mamma. L’ultim pled en chaussa ha il suveran svizzer ils 15 da matg.
Dossier online
Sin in clic tut davart las votaziuns dals 15 da matg.